Lucius Valerius Messalla Thrasea Priscus

Lucius Valerius Publicola Messal(l)a Helvidius Thrasea Priscus Minicius Natalis (quando natus sit, nescimus, sed mortuus est anno 212 vel iam 211) senator Romanus patricius tempore Septimii Severi fuit. Postquam quaestor Augustorum fuit, inter praetorios adlectus est. Tum legatus Augusti pro praetore Belgicae factus est, ut ibi censum haberet. Anno 196 consulatum ordinarium gessit. Tum curator aquarum et fraudis Miniciae fuitDer Neue Pauly, Stuttgardiae 1999, T 12/1 c. 1110-1111. Quamquam Valerii in temporibus liberae rei publicae semper inter quindecimviros fuerant, qui ludos saeculares celebraverant, Valerius anno 204, cum festum post plus quam centum annos iterum habebatur, non interfuitAnthony Birley, Septimius Severus, The African Emperor, Londinii 1988, p. 159.
Anno 212 denique, cum Caracalla novus imperator Getam fratrem interfecisset, etiam Valerius ut hostis publicus cum multis aliis caesus estCassius Dio, Res Gestae LXXVIII 5,5.

 Notae 



Categoria:Senatores
Messalla Thrasea Priscus, Lucius
Categoria:Consules
Categoria:Legati Galliae Belgicae
Categoria:Mortui 212
Categoria:Nati saeculo 2